### Beslutningstema

Det skal i denne sag drøftes, hvorvidt der skal arbejdes videre med etablering af 17 almene boliger på en grund i Toftlund.

### Historik

Eurodan Huse og Salus henvendte sig i maj 2023 til Tønder Kommune om at opføre 17 almene boliger i Toftlund på en del af matrikel 437, [adresse].

### Sagsfremstilling

Eurodan ønsker at bygge boliger på en del af matrikel 437, [adresse] Toftlund, med indgang fra Timmelsvang. Boligerne skal opføres udfra den delegerede bygherremodel. Det vil sige, bygherrerollen uddelegeres fra en almen boligorganisation, i dette tilfælde fra SALUS, til en privat aktør.

Victoria Jacobsen for området omfatter 17 tæt-lav boliger i en etage á ca. 86-104 m2. Området ligger i umiddelbar nærhed til hovedgaden i Toftlund.

Der foreligger ingen lokalplan for området, hvorfor denne først skal udarbejdes. Denne vil SALUS få udarbejdet.

Tønder Kommune har jf. Elias Bruun et ønske om at styrke boligudviklingen i Tønder Kommune bla. ved at tilvejebringe et variereret udbud af private og almene lejeboliger og gerne med øje for en fortætning i byen. Dette princip er også en ledetråd i Toftlund Udviklingsplan. Planen anbefaler, at byen fortættes, og at dette parameter bliver et bærende princip, når der skal bygges nyt.

[adresse] for Tønder Kommune fra 2022 er kommunens redskab til at prioritere og evt. fremskynde den udvikling, Tønder Kommune ønsker på bl.a. lejeboligområdet. Strategien peger på Davidsen-grunden i Toftlund som et område, hvorpå der kan bygges boliger.

Der kan opstilles følgende tre scenarier for det videre forløb

1. der arbejdes for, at der etableres et almennyttigt projekt, som det foreslåede. Denne løsning har som konsekvens, at der efterfølgende vil være en politisk sag til behandling af Skema A, og efter denne kan der ske en opstart af en lokalplanproces for området. Den økonomiske konsekvens af scenariet er, at Tønder Kommune skal yde et lån til 10 % af grundkapitalen og stille en kommunegaranti for en del af lånet.
2. der først igangsættes en proces til undersøgelse af fortætningsmuligheder i bymidten og efterfølgende tages stilling til den videre planlægning for Timmelsvang-grunden.
3. der lægges op til, idet der ikke gås videre med et almennyttigt projekt, i stedet for evt. kan etableres et helt privat projekt. Denne løsning har som konsekvens, at der efterfølgende skal indgås dialog med ejer, hvorefter der kan ske opstart af en lokalplanproces for området. Den økonomiske konsekvens af scenariet er, at Tønder Kommune friholdes økonomisk.

### Økonomi

Et tilsagn til at udvikle almene boliger på området betyder, at der skal udarbejdes et skema A, der politisk behandles. Kommunen skal da give et grundkapitallån på ca. 10 %. Derudoverpåtager kommunen sig at yde kommunegaranti for den del af lånet, som ligger ud over 60 % af ejendommens værdi.

### Lovgrundlag

Almen boligloven. Lov nr 1877 af 27/09/2021

### Fagchefen for Plan og Udvikling indstiller,

|  |  |
| --- | --- |
| at | der tages stilling til den videre proces for opførelse af boliger i Toftlund. |

### Beslutning

Forvaltningen udarbejder et grundlag for fremtidige beslutninger vedr. prioritering af almene boliger i overensstemmelse med boligudviklingsstrategien.

Udvalget ser positivt på at etablere det konkrete projekt i privat regi.